
                                  ΕΝΗΜΕΡΩΤΙΚΟ ΣΗΜΕΙΩΜΑ

Μαθήματα νέων τεχνολογιών στην Τοπική Αυτοδιοίκηση

Στα «θρανία» επιστρέφουν καλοκαιριάτικα οι εργαζόμενοι της Τοπικής Αυτοδιοίκησης όλης της χώρας.

Η γνώση ότι οι σύγχρονες τεχνολογίες αποτελούν πλέον εργαλείο που ενισχύει την οργάνωση και  αποτελεσματικότητα της δουλειάς τους και οδηγεί στην παροχή καλύτερων υπηρεσιών προς τους πολίτες, η δυνατότητα να πάρουν αναγνωρισμένη πιστοποίηση στη χρήση του Ηλεκτρονικού Υπολογιστή και η επιχορήγηση με 5 ευρώ την ώρα, αποδεικνύονται ισχυρά κίνητρα για χιλιάδες εργαζόμενους που προσέρχονται αθρόα…

Ο λόγος για το Έργο «Κατάρτιση και πιστοποίηση σε βασικές δεξιότητες και κατάρτιση σε προηγμένες δεξιότητες στη χρήση Τεχνολογιών Πληροφορικής και Επικοινωνιών εργαζομένων στην Τοπική Αυτοδιοίκηση» του Ε.Π. «Κοινωνία της Πληροφορίας» που υλοποιούν σε όλη τη χώρα το Ινστιτούτο Τοπικής Αυτοδιοίκησης της ΚΕΔΚΕ, ως Αναθέτουσα Αρχή, και 18 ΚΕΚ-Ανάδοχοι που προέκυψαν μετά την προκήρυξη ισάριθμων Ανοικτών Διεθνών Διαγωνισμών και την αξιολόγηση των προσφορών που υπεβλήθησαν.

Κι ενώ το Πρόγραμμα βρίσκεται στην έναρξή του, ήδη 8.945 εργαζόμενοι (ποσοστό  43% του αριθμού-στόχου) έχουν καταθέσει αίτηση συμμετοχής και όλα τα στοιχεία συγκλίνουν σ΄ένα διαρκώς αυξανόμενο ενδιαφέρον. Στις περισσότερες περιοχές τα πρώτα τμήματα κατάρτισης έχουν ξεκινήσει, ή ξεκινούν αυτήν την εβδομάδα, ενώ σημειώνονται περιπτώσεις όπου η ζήτηση είναι μεγαλύτερη από την προσφορά, με αποτέλεσμα να υπάρχουν υπεράριθμοι εργαζόμενοι που ενδιαφέρονται να καταρτισθούν.

Χαρακτηριστική είναι η περίπτωση του Κεντρικού Τομέα της Νομαρχίας Αθηνών (έντεκα δήμοι) στον οποίο έχει ξεπεραστεί ο -σύμφωνα με την προκήρυξη- τελικός αριθμός των 1580 ωφελουμένων, μιας και οι αιτήσεις μόνον του Δήμου Αθηναίων υπερέβησαν τις 1000.

Της έναρξης των τμημάτων κατάρτισης προηγήθηκε -με κεντρικές και τοπικές δράσεις (καταχωρίσεις στον Τύπο, διάθεση ενημερωτικού υλικού κλπ)- ένας μήνας δημοσιότητας του Προγράμματος και προσέλκυσης των εργαζομένων. Στο πλαίσιο αυτό όλοι οι Δήμαρχοι της χώρας έλαβαν επιστολή του Προέδρου της ΚΕΔΚΕ, στην οποία ο κ. Νικήτας Κακλαμάνης σημειώνει τη σημασία της αναβάθμισης του ανθρώπινου δυναμικού της αυτοδιοίκησης και της ενσωμάτωσης των νέων τεχνολογιών στην καθημερινή τους δουλειά. Ανάλογη επιστολή, με την οποία τους παροτρύνει να συμμετάσχουν στο Πρόγραμμα απέστειλε στους Συλλόγους Εργαζομένων στους ΟΤΑ ο Πρόεδρος της ΠΟΕ-ΟΤΑ κ. Θέμις Μπαλασόπουλος, ενώ στο Συνέδριο της Ομοσπονδίας που έγινε τον Απρίλιο στην Κρήτη διανεμήθηκε ενημερωτικό υλικό του Προγράμματος.

Στο μεταξύ, στο ΙΤΑ έχει συγκροτηθεί Ομάδα Επίβλεψης του Προγράμματος Κατάρτισης, η οποία αφενός μεν παρακολουθεί μέσω πληροφοριακού συστήματος και σε πραγματικούς χρόνους την εισροή στοιχείων από τους Αναδόχους ως προς την εξέλιξη και υλοποίηση του Προγράμματος κατά περιοχή, αφετέρου δε διενεργεί επιτόπιους ελέγχους στις πιστοποιημένες δομές πληροφορικής, στις οποίες λειτουργούν τα τμήματα κατάρτισης.

Περισσότερα για το Πρόγραμμα 

Το Έργο «Κατάρτιση και πιστοποίηση σε βασικές δεξιότητες και κατάρτιση σε προηγμένες δεξιότητες στη χρήση Τεχνολογιών Πληροφορικής και Επικοινωνιών εργαζομένων στην Τοπική Αυτοδιοίκηση», αρχικού συνολικού προϋπολογισμού 24.388.000,00 Ευρώ είναι ενταγμένο στο Μέτρο 2,5 του Ε.Π. «Κοινωνία της Πληροφορίας», πήρε απόφαση ένταξης το Σεπτέμβριο του 2008 και υλοποιείται μέσα στα ασφυκτικά χρονικά πλαίσια της κατ΄εξαίρεση παράτασης του Γ΄ΚΠΣ (οφείλει να έχει ολοκληρωθεί μέσα στο φθινόπωρο). 

Απευθύνεται σε συνολικά 25.000 εργαζόμενους, με οποιαδήποτε σχέση εργασίας και στις κάθε είδους και μορφής  εταιρείες, επιχειρήσεις και συνδέσμους της Τοπικής Αυτοδιοίκησης και περιλαμβάνει δύο σκέλη: 

· Στο πρώτο, που ήδη υλοποιείται, συνολικά 21.000 εργαζόμενοι καλούνται να καταρτισθούν σε πιστοποιημένα Κέντρα Επαγγελματικής Κατάρτισης (Κ.Ε.Κ.)  και πιστοποιηθούν από αναγνωρισμένους Φορείς Πιστοποίησης σε βασικές δεξιότητες χρήσης ΤΠΕ ( επεξεργασία κειμένου, υπολογιστικά φύλλα, εφαρμογές στο διαδίκτυο, βάσεις δεδομένων, παρουσιάσεις)

· Το δεύτερο, που προβλέπεται να ξεκινήσει μέσα στο καλοκαίρι, απευθύνεται σε 4.000 εργαζόμενους οι οποίοι θα καταρτισθούν σε προηγμένες δεξιότητες χρήσης ΤΠΕ, με βάση εκπαιδευτικό υλικό που είναι προσαρμοσμένο στις απαιτήσεις της Τοπικής Αυτοδιοίκησης και παράγεται πρωτογενώς στο πλαίσιο και για τις ανάγκες του Προγράμματος

Η διάρκεια του Προγράμματος είναι 60 και 70 ώρες αντιστοίχως για τις δύο κατηγορίες κατάρτισης, από τις οποίες οι 5 αφορούν στην εκπαίδευση σε σύστημα τηλεκατάρτισης, δεδομένου ότι όλο το εκπαιδευτικό υλικό θα διατίθεται ελεύθερα σε κάθε ενδιαφερόμενο, από την πλατφόρμα τηλεκατάρτισης στις ιστοσελίδες ΚΕΔΚΕ και ΙΤΑ, που αναβαθμίζεται για το σκοπό αυτό.

Σε όλους τους καταρτιζόμενους θα δοθεί επίδομα 5 ευρώ ανά ώρα κατάρτισης- το σχετικό προβλεπόμενο κονδύλι για το σύνολο των εργαζομένων και το σύνολο των (1.540.000,00 ανθρωποωρών κατάρτισης) ανέρχεται σε 7.700.00,00 Ευρώ.

Α. ΒΑΣΙΚΕΣ ΔΕΞΙΟΤΗΤΕΣ

* Στον πίνακα που ακολουθεί αποτυπώνονται τα στοιχεία που υπήρχαν στη διάθεση του ΙΤΑ στις 18 Μαίου 2009 σε σχέση με την πορεία του Προγράμματος Κατάρτισης στις βασικές δεξιότητες σ΄όλη τη χώρα

	ΠΕΡΙΟΧΗ
	ΑΝΑΔΟΧΟΣ
	ΥΠΟΓΡΑΦΗ ΣΥΜΒΑΣΗΣ

ΑΠΡΙΛΙΟΣ

2009


	ΕΝΑΡΞΗ ΤΜΗΜΑΤΩΝ

	ΩΦΕΛΟΥΜΕΝΟΙ 
	ΑΙΤΗΣΕΙΣ 
έως 

18/5/2009
	ΠΟΣΟΣΤΟ
% 
	ΣΥΜΒΑΤΙΚΟ ΤΙΜΗΜΑ

	ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ
	ΚΕΚ ΠΟΛΥΤΡΟΠΟΝ 
	7 Απριλίου
	25 Μαΐου
	640
	385
	60%
	335.232,00



	ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ (ΧΩΡΙΣ ΤΟ ΝΟΜΟ ΘΕΣΣΑΛΟΝΙΚΗΣ)
	ΕΝΩΣΗ ΜΕΣΟΓΕΙΑΚΟ ΚΕΚ
	7 Απριλίου 
	11 Μαΐου
	1.260
	750
	60%
	680.400,00

	ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ Κ ΘΡΑΚΗΣ
	ΙΜΕ & Ε 
	7 Απριλίου 
	15 Μαΐου
	760
	650
	86%
	369.360,00

	ΔΥΤΙΚΟΣ ΤΟΜΕΑΣ ΝΟΜΑΡΧΙΑΣ ΑΘΗΝΩΝ
	ΚΕΚ ΕΥΚΛΕΙΔΗΣ 
	7 Απριλίου 
	8 Μαΐου
	1.560
	500
	32%
	823.680,00

	ΝΟΜΟΣ ΘΕΣΣΑΛΟΝΙΚΗΣ
 (ΟΤΑ Α’ ΕΚΛ. ΠΕΡΙΦ.)
	    ΚΕΚ IDEA 
	7 Απριλίου 


	18 Μαΐου
	1.180
	150
	13%
	637.200,00

	ΚΕΝΤΡΙΚΟΣ ΤΟΜΕΑΣ ΝΟΜΑΡΧΙΑΣ ΑΘΗΝΩΝ
	ΚΕΚ ΔΙΑΣΤΑΣΗ
	13Απριλίου 
	18 Μαΐου
	1.580
	1.580
	100%
	767.880,00

	ΑΝΑΤΟΛΙΚΟΣ ΤΟΜΕΑΣ ΝΟΜΑΡΧΙΑΣ ΑΘΗΝΩΝ
	ΤΕΧΝΙΚΗ ΕΚΠΑΙΔΕΥΤΙΚΗ
	13 Απριλίου 
	18 Μαΐου
	1.560
	260
	17%
	833.040,00

	ΝΟΜΑΡΧΙΑ ΠΕΙΡΑΙΩΣ & ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ
	ΚΕΚ ΑΠΟΨΗ
	13 Απριλίου 
	15 Μαΐου
	1.520
	1520
	100%
	804.384,00

	ΠΕΡΙΦΕΡΕΙΑ ΚΡΗΤΗΣ
	ΑΝΑΠΤΥΞΗ 
	13 Απριλίου
	18 Μαΐου
	1.060
	350
	33%
	566.040,00

	ΠΕΡΙΦΕΡΕΙΑ ΘΕΣΣΑΛΙΑΣ
	ΔΗΜΗΤΡΑ ΚΕΕ 
	13 Απριλίου 
	14 Μαΐου
	1.360
	1100
	81%
	697.680,00

	ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ
	ΚΕΚ ΣΕΛΕΚΤΙΚΑ
	13 Απριλίου 
	29 Μαΐου
	960
	200
	21%
	466.560,00

	ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ
	ΚΕΚ LOGICA
	13 Απριλίου 
	18 Μαΐου
	940
	200
	21%
	496.320,00

	ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ
	SYNERGY ΚΕΚ
	13 Απριλίου 
	18 Μαΐου
	740
	400
	54%
	387.612,00

	ΝΟΤΙΟΣ ΤΟΜΕΑΣ ΝΟΜΑΡΧΙΑΣ ΑΘΗΝΩΝ
	ΚΕΚ ΠΕΡΓΑΜΗΝΗ
	13 Απριλίου 
	25 Μαΐου
	1.580
	150
	9%
	827.604,00

	ΠΕΡΙΦΕΡΕΙΕΣ ΗΠΕΙΡΟΥ & ΙΟΝΙΩΝ ΝΗΣΩΝ
	PRIM ΑΣΠΑ 
	15 Απριλίου 
	18 Μαΐου
	800
	300
	38%
	429.600,00

	ΝΟΜΑΡΧΙΕΣ ΑΝΑΤΟΛΙΚΗΣ ΚΑΙ ΔΥΤΙΚΗΣ ΑΤΤΙΚΗΣ
	ΚΕΚ ΑΚΜΗ
	15 Απριλίου 
	-


	1.380
	100
	7%
	670.680,00

	ΝΟΜΟΣ ΘΕΣΣΑΛΟΝΙΚΗΣ (ΟΤΑ Β' ΕΚΛ.ΠΕΡΙΦ.)
	Ένωση Εταιρειών:

1.Διαδημοτική Επιχείρηση Δυτικής Υπαίθρου Θεσσαλονίκης «Νεφέλη»

2.ΚΕΚ «ΦΟΡΟΤΕΧΝΙΚΟΣ»

3.ΚΕΚ«ΕΚΠ.ΠΑΡΕΜΒΑΣΗ»

4.ΚΕΚ Νομαρχιακής 

          Αυτοδιοίκησης

          Θεσσαλονίκης


	 22 Απριλίου 
	-
	1.180
	350
	30%
	573.480,00

	ΠΕΡΙΦΕΡΕΙΑ ΠΕΛΟΠΟΝΝΗΣΟΥ
	ΜΕΝΤΩΡ ΕΚΠΑΙΔΕΥΤΙΚΗ 
	30 Απριλίου 
	-
	940
	
	0%
	507.600,00

	
	
	
	
	21.000
	8.945
	43%
	10.874.352,00


Σημειώνεται ότι για τους παραπάνω 18 ανοιχτούς διεθνείς Διαγωνισμούς υπεβλήθησαν συνολικά 59 προσφορές. Για τους 13 εξ αυτών υπεβλήθησαν αρχικώς 16 προσφυγές εκ των οποίων 12 αφορούσαν στα  αποτελέσματα του ελέγχου των δικαιολογητικών και 4 στη βαθμολόγηση των τεχνικών προσφορών από τις Επιτροπές Διενέργειας Διαγωνισμών του ΙΤΑ. Δέκα από τις συμμετέχουσες εταιρείες προσέφυγαν τελικά στο δικαστήριο για λήψη προσωρινής διαταγής, ουδεμία όμως επέτυχε να λάβει προσωρινή διαταγή.

Β. ΠΡΟΗΓΜΕΝΕΣ ΔΕΞΙΟΤΗΤΕΣ

Για την παροχή υπηρεσιών Κατάρτισης Προηγμένων Δεξιοτήτων έχουν προκηρυχθεί οι παρακάτω 3 Ανοιχτοί Διεθνείς Διαγωνισμοί, οι οποίοι βρίσκονται στο τελικό τους στάδιο, καθώς αναμένεται να υπογραφούν οι σχετικές συμβάσεις τέλη Μαίου-αρχές Ιουνίου
	                                         ΠΕΡΙΟΧΗ


	ΩΦΕΛΟΥΜΕΝΟΙ


	ΠΡΟΫΠΟΛΟΓΙΣΜΟΣ
	ΠΡΟΣΦΟΡΕΣ

	                ΠΕΡΙΦΕΡΕΙΑ ΑΤΤΙΚΗΣ


	      1600
	927.612,00
	      5

	ΠΕΡΙΦΕΡΕΙΕΣ: ΑΜΘ, ΚΕΝΤΡΙΚΗΣ ΜΑΚΕΔΟΝΙΑΣ, ΔΥΤΙΚΗΣ ΜΑΚΕΔΟΝΙΑΣ & ΘΕΣΣΑΛΙΑΣ


	      1200
	687.120,00
	      4

	ΠΕΡΙΦΕΡΕΙΕΣ: ΗΠΕΙΡΟΥ, ΔΥΤΙΚΗΣ ΕΛΛΑΔΑΣ, ΣΤΕΡΕΑΣ ΕΛΛΑΔΑΣ, ΙΟΝΙΩΝ ΝΗΣΩΝ, ΒΟΡΕΙΟΥ ΑΙΓΑΙΟΥ, ΝΟΤΙΟΥ ΑΙΓΑΙΟΥ, ΠΕΛΟΠΟΝΝΗΣΟΥ & ΚΡΗΤΗΣ


	      1180
	675.668,00
	      1

	                                          ΣΥΝΟΛΟ
	    3980
	2.290.400,00
	


Σημειώνεται ότι η επιλογή/κατανομή των τριών διαγωνισμών κατά περιοχές στηρίχθηκε σε κριτήρια ισοκατανεμημένων, κατά το δυνατόν,  προϋπολογισμών και αριθμού καταρτιζομένων, γεωγραφικής ενότητας και συνάφειας, ή και ποικιλίας  χαρακτηριστικών των δήμων που περιλαμβάνονται σ΄αυτές (αστικοί, ημιαστικοί. αγροτικοί, νησιωτικοί, απομακρυσμένοι, τουριστικοί, με μεγαλύτερη, ή μικρότερη εξοικείωση κι ενσωμάτωση των ΤΠΕ στη λειτουργία τους κλπ). 

Γ. ΕΚΠΑΙΔΕΥΤΙΚΟ ΥΛΙΚΟ

Πέντε θεματικές ενότητες του -προσαρμοσμένου στις ανάγκες της τοπικής αυτοδιοίκησης- εκπαιδευτικού υλικού, έχουν επιλεγεί να αποτελέσουν το αντικείμενο της Κατάρτισης σε Προηγμένες Δεξιότητες.

Με δεδομένο το ασφυκτικό χρονικό πλαίσιο του έργου και για να διασφαλισθεί η δυνατότητα έγκαιρης –έστω και τμηματικής- διάθεσης του εκπαιδευτικού υλικού, πράγμα που θα επιτρέψει την έναρξη των τμημάτων κατάρτισης, προκρίθηκε ο ακόλουθος τρόπος κατανομής της παραγωγής του:

A. Μέσω των ακόλουθων 3 Ανοικτών Διεθνών Διαγωνισμών, για τους οποίους ολοκληρώθηκε η αξιολόγηση των προσφορών που υπεβλήθησαν, παράγονται οι θεματικές ενότητες:

· «Παραγωγή εκπαιδευτικού υλικού προηγμένων δεξιοτήτων – UBUNTU LINUX» (Desktop & Servers) με έμφαση σε εφαρμογές διαχείρισης και διάθεσης γεωγραφικών πληροφοριών (GIS) ανοικτού κώδικα στην τοπική αυτοδιοίκηση, προϋπολογισμού 150.000 €.
· «Παραγωγή εκπαιδευτικού υλικού προηγμένων δεξιοτήτων – Υπηρεσίες Mash-up» που αφορά σε on-line υπηρεσίες τύπου «mash-up» καθώς και στη δημιουργία υπηρεσιών τέτοιου τύπου με έμφαση στην απεικόνιση γεωγραφικών πληροφοριακών δεδομένων και στη διαδραστικότητα με ψηφιακούς χάρτες τύπου Google Maps προϋπολογισμού 130.000 €.

· «Παραγωγή εκπαιδευτικού υλικού προηγμένων δεξιοτήτων – Επιχειρησιακές διαδικασίες ΟΤΑ» Το εκπαιδευτικό υλικό που θα αναπτυχθεί θα αποτελεί μία ολοκληρωμένη εκπαιδευτική πρόταση στη διαχείριση διαδικασιών για την εξυπηρέτηση πολιτών και επιχειρήσεων με βάση τη χρήση "Business Process Management Systems" και την ενσωμάτωση σε αυτές διαδικασίες συγκεκριμένων αρχών διαλειτουργικότητας, συνδυάζοντας τη θεωρητική ενημέρωση και την πρακτική εφαρμογή με αναφορές στην καθημερινή λειτουργία των δήμων, προϋπολογισμού 120.000 €.

B. Με αυτεπιστασία από το ΙΤΑ παράγονται οι ακόλουθες δύο θεματικές ενότητες εκπαιδευτικού υλικού, συνολικού προϋπολογισμού 400.000 €.

· «Διαδικτυακές Υπηρεσίες  και Εφαρμογές ΟΤΑ»  

· «Σχεδιασμός, εγκατάσταση και διαχείριση τοπικών ασύρματων δικτύων» 

Για το σκοπό αυτό συγκροτήθηκαν στο ΙΤΑ δύο επιτροπές, υπεύθυνες αντιστοίχως για τη συγγραφή, την ανάπτυξη, την επίβλεψη, τον ποιοτικό έλεγχο και την επιμέλεια της παραγωγής του εκπαιδευτικού υλικού των δύο παραπάνω θεματικών ενοτήτων, αποτελούμενες από στελέχη του ΙΤΑ και εξειδικευμένους επιστήμονες/εμπειρογνώμονες. Συγχρόνως, με τη διαδικασία πρόχειρων μειοδοτικών διαγωνισμών το ΙΤΑ εξασφάλισε ανάδοχους φορείς, με υψηλή εξειδίκευση στοχευμένη στα θεματικά πεδία των δύο ενοτήτων, οι οποίοι συνέβαλαν συμπληρωματικά στην παραγωγή ή/και την ανάπτυξη του.

Δ. ΑΥΤΕΠΙΣΤΑΣΙΑ

Πέραν του εκπαιδευτικού υλικού που αναφέρεται πιο πάνω, το ΙΤΑ εκτελεί με αυτεπιστασία όλες τις οριζόντιες δράσεις που αφορούν στο συνολικό έργο και σχετίζονται με το συντονισμό, την παρακολούθηση και τις υποστηρικτικές ενέργειες για την υλοποίηση του Έργου. 

Στο πλαίσιο αυτό εντάσσονται ο στρατηγικός σχεδιασμός επικοινωνίας, η εφαρμογή της ταυτότητας του προγράμματος, το σύστημα διοίκησης και οι αναλυτικές προδιαγραφές δράσεων και η αναβάθμιση του πληροφοριακού συστήματος και της πλατφόρμας τηλεκατάρτισης ΚΕΔΚΕ/ΙΤΑ.

Το έργο της αυτεπιστασίας έχει συνολικό προϋπολογισμό 9.235.910 ευρώ, από τα οποία τα 7.700.000 ευρώ αφορούν στην καταβολή του Εκπαιδευτικού Επιδόματος των 5 ευρώ ανά ώρα, που θα δοθεί από το ΙΤΑ σε κάθε καταρτιζόμενο 

Ε. ΣΥΜΒΟΥΛΟΣ ΤΕΧΝΙΚΗΣ ΥΠΟΣΤΗΡΙΞΗΣ

Μετά από Ανοικτό Διεθνή Διαγωνισμό, Σύμβουλος Τεχνικής Υποστήριξης για το Έργο ανέλαβε η «PLANET Ανώνυμη Εταιρεία Παροχής Συμβουλευτικών Υπηρεσιών», έναντι συμβατικού τιμήματος 547.697,50 ευρώ.

ΣΤ. ΣΥΜΒΟΥΛΟΣ ΑΞΙΟΛΟΓΗΣΗΣ και ΑΓΟΡΑ ΛΟΓΙΣΜΙΚΟΥ ΤΗΛΕΚΑΤΑΡΤΙΣΗΣ 

Οι σχετικοί Ανοικτοί Διεθνείς Διαγωνισμοί, προϋπολογισμού 200.000 και 150.000 ευρώ αντιστοίχως, προκηρύσσονται αυτήν την εβδομάδα, μετά τη λήξη της περιόδου της δημόσιας διαβούλευσης

